**4. ura SLJ 9.ab skupina Kavčič 11. maj**

Odigraj [igro spomina](https://eucbeniki.sio.si/slo9/2408/index.html) s simboli.

Kaj po tvojem mnenju simbolizirajo oziroma predstavljajo spodnje sličice?



V mislih se prestavi na Primorsko v čas po 1. svetovni vojni. Kakšne so bile tam razmere, kdo je imel oblast in kako jo je izvrševal?[[1]](#footnote-1) Morda zdaj drugače razumeš zgornje simbole? Svoboda, upor, okupator …?

Te simbole je [Ciril Kosmač](https://www.kcktolmin.si/ciril-kosmac-zivljenjepis-in-dela/) uporabil v noveli[[2]](#footnote-2) Gosenica. Preberi jo v berilu ali [na spletu](https://eucbeniki.sio.si/slo9/2408/index1.html).

V miselni vzorec (ali kakšno drugo obliko) v zvezku zapiši:

* kraj in čas dogajanja
* res kratko obnovo besedila (POMOČ pomešane enote besedila: Bivanje v podzemni celici./Gosenica noče pasti, kljub pripovedovalčevemu poskušanju./Pripovedovalec uzre gosenico./Še samo dva cela lista na mladiki kostanja./Zelen list plapola v vetru kakor zastava./Začetek šmarnic v ječi./Odločitev za drevo./Porodi se vprašanje – Ali gosenica ali mladika kostanja?/Vihar z dežjem in močnim vetrom.)
* ali v pripovedovalcu lahko prepoznamo tudi avtorja
* kako se pripovedovalec počuti v zaporu in kaj mu daje uteho (upanje)
* določi temo besedila (IZBERI: gosenica, ki žre liste mladike/ mladika kostanja in mladi listi/ pripovedovalčev odnos do življenja in borbe zanj)

- zapiši kakšno lastnost gosenice in mladike kostanja (POMOČ: boječa krhka nemočna požrešna poraženka zmagovalka močna krepka trdovratna)

* koga/kaj predstavljata mladika in gosenica[[3]](#footnote-3)
* kaj pa nevihta in konj[[4]](#footnote-4)
* kakšen je kaplan in kako se vede ter kako se je zapornik razumel z ječarjem.
1. Leta 1918 so tamkajšnje slovensko ozemlje zavzeli Italijani in začeli z zatiranjem vsakršnega kulturnega in narodnozavednega udejstvovanja. To je prebudilo uporniškega duha v tolminskih ljudeh in tudi v Kosmaču. [↑](#footnote-ref-1)
2. Brali smo novelo Prebrisani kuhar. [↑](#footnote-ref-2)
3. Primorci in okupatorji Italijani [↑](#footnote-ref-3)
4. Nevihta je preobrat, odplakne stran …, konj predstavlja svobodo [↑](#footnote-ref-4)